Diari Oficial de la Generalitat Valenciana


Sumari del DOGV 3492, del 11-05-1999 (1999/3768)

Informació pública de l'alternativa tècnica del Programa d'Actuació Integrada de la Unitat d'Execució número 7 junt a l'avantprojecte d'urbanització, projecte de reparcel·lació i sol·licitud d'adjudicació preferent.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3492

Data del DOGV
:   11-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3768


Organisme emissor
:   Ajuntament de Benicàssim

Tipus de document
:   Anunci

Informació pública de l'alternativa tècnica del Programa d'Actuació Integrada de la Unitat d'Execució número 7 junt a l'avantprojecte d'urbanització, projecte de reparcel·lació i sol·licitud d'adjudicació preferent. [1999/M3768]
  
Amb data 8 d'abril de 1999, per decret de l'Alcaldia de Benicàssim, s'ha acordat exposar al públic per a la seua tramitació conjunta l'alternativa tècnica del Programa per al Desenvolupament de la Unitat d'Execució número 7 del Pla General d'Ordenació Urbana de Benicàssim, presentada per la mercantil Promojucar, SA, sol·licitant-ne l'adjudicació preferent.
  
De conformitat amb l'article 69, en relació amb l'article 46 i concordants de la Llei Reguladora de l'Activitat Urbanística, se sotmet a informació pública per termini de 20 dies l'alternativa tècnica del Programa per al Desenvolupament de la Unitat d'Execució número 7 del sòl urbà de Benicàssim com també l'avantprojecte d'urbanització i el projecte de reparcel·lació.
  
L'expedient podrà ser examinat al Departament d'Urbanisme de l'Ajuntament de Benicàssim (c/ Metge Segarra núm. 4, Secció d'Urbanisme de dilluns a divendres de 09.00 a 14.00 hores) i, durant l'esmentat termini, podran presentar-se al·legacions, alternatives tècniques i proposicions juridicoeconòmiques en competència.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que consideren convenients al Registre General d'aquest Ajuntament, en plica tancada i amb la documentació que s'assenyala als apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc a l'Ajuntament, a les 13.00 hores de la següent data hàbil a la conclusió del termini per a presentar-les (si és dissabte passa al dilluns següent). Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
D'igual manera, es publica el present edicte per als interessats que siguen desconeguts, dels qui s'ignore el lloc de notificació o, intentada aquesta, no s'hagués pogut practicar, de conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cosa que se'ls notifica, advertint-los que durant el mateix termini i condicions recollides en el paràgraf anterior del present edicte poden presentar les al·legacions o alternatives al programa, avantprojecte d'urbanització i projecte de reparcel·lació.
  
Cosa que es publica per al general coneixement, de conformitat amb el que disposa l'article 46 i concordants i article 69 de la Llei 6/1994, de la Generalitat Valenciana, Reguladora de l'Activitat Urbanística.